NASDAQ

NASDAQ gazna biržasy ýa-da ýöne NASDAQ bu Amerikanyň gazna biržasydyr. Onuň ady "National Association of Securities and Dealers Automated Quotations" gysgaltmasydyr. Amerikanyň iň uly elektron biržasy bolup durýar. NASDAQ-da 3700 golaý kompaniýa hasaba alnan, bu bolsa onuň iň uly birža bolmagynyň esasy sebäbi.

 NASDAQ indeksleri  
NASDAQ-da diňe ýokary tehnologiki kompaniýalaryň paýnamalarynyň söwdasynyň edilmegi bilen çäklenilmeýär, bu sebäpli, her biri ykdysadyýetiň degişli pudagyndaky ýagdaýlary görkezýän indeksler ulgamy döredildi. Häzir bolsa şeýle indeksleriň on üçüsi bar. Olaryň esasynda NASDAQ elektron ulgamynda söwda edilýän gymmat bahaly kagyzlar ýer alýar.

 NASDAQ Composite  
Nasdaq Composite indeksi NASDAQ biržasynda ýer alan ähli kompaniýalaryň (jemi 5000-den gowrak) paýnamalaryny öz içine alýar. Bazar bahasy şeýle hasaplanylýar: kompaniýanyň paýnamalarynyň umumy sany bir paýnamanyň häzirki bazar bahasyna köpeldilýär.

 Nasdaq-100  
Nasdaq-100-e paýnamalary NASDAQ biržasynda söwda edilýän, maýalaşdyrmak boýunça iň uly 100 kompaniýany girýär. Indekse maliýe pudagyndaky kompaniýalar girmeýär.  2021-nji ýylyň ýagdaýy boýunça, Nasdaq-100-iň 57% tehnologiki kompaniýalardan ybarat. Nasdaq biržasynda QQQ belligindäki gazna ýokary takyklyk bilen Nasdaq-100 dinamikasyny gaýtalaýar.

 NASDAQ beýleki indeksleri  
 NASDAQ Bank Index – bank ulgamyndaky kompaniýalar üçin
 NASDAQ Biotechnology Index – lukmançylyk we derman senagaty kompaniýalary üçin
 NASDAQ Computer Index – kompýuterleriň programma we enjam üpjünçiligi bilen meşgullanýan kompaniýalar üçin
 NASDAQ Financial Index – bank we ätiýaçlandyryş kompaniýalarynda başga, maliýe pudagyndaky kompaniýalar üçin
 NASDAQ Industrial Index – senagat kompaniýalary üçin
 NASDAQ Insurance Index – ätiýaçlandyryş kompaniýalary üçin
 NASDAQ Telecommunications Index – telekommunikasiýa kompaniýalary üçin

 Salgylanmalar 

Kategoriýa:Ykdysadyýet